**Skabelon 2 – treårig gymnasial uddannelse**

**Tilbud om foreløbig plads til ansøger, der ikke søger direkte fra 9. eller 10. klasse, hvor det først senere kan afgøres, om vedkommende har retskrav på optagelse**

Kære [ansøgers fulde navn]

Du har søgt om at blive optaget på [uddannelse], og vi kan nu tilbyde dig en foreløbig plads her hos os på [institutionens navn]. Det betyder, at du kan starte på [institutionens navn] efter sommerferien, *hvis* du opfylder betingelserne for at blive optaget på uddannelsen. Du er altså ikke blevet endeligt optaget endnu.

|  |
| --- |
| ***Alternativt***  *Du har søgt om at blive optaget på [uddannelse]. Det har ikke været muligt at tilbyde dig en foreløbig plads på en af de institutioner, du har søgt om at blive optaget på, men vi vil gerne tilbyde dig en foreløbig plads her hos os på [institutionens navn]. Det betyder, at du kan starte på [institutionens navn] efter sommerferien, hvis du opfylder betingelserne for at blive optaget på uddannelsen. Du er altså ikke blevet endeligt optaget endnu. [Fordelingsudvalget/NN erhvervsgymnasiale institution] har oplyst, at grunden til, at du ikke har fået plads på en af de institutioner, du har søgt, er [indsæt begrundelse].* |

Du kan se betingelserne for optagelse på uddannelsen i det vedlagte bilag.

**Den videre proces**

Vi har brug for at indhente oplysninger om din uddannelsesparathedsvurdering fra [9. eller 10.] klasse og eventuelt holde en samtale med dig, før vi kan vurdere, om du opfylder adgangskravene, eller om du skal til optagelsesprøve og -samtale.

Vi er i gang med at hente oplysningerne om din uddannelsesparathedsvurdering fra den Kommunale Ungeindsats (KUI). Du er også velkommen til selv at indsende oplysningerne til os, hvis du har dem.

Så snart vi har modtaget oplysningerne, vender vi tilbage til dig.